CELEX: 62020TN0165
Language: et
Date: 2020-10-30 00:00:00
Title: Kohtuasi T-165/20: 30. oktoobril 2020 esitatud hagi – JC versus EUCAP Somalia

11.1.2021   
            
            
               ET
            
            
               Euroopa Liidu Teataja
            
            
               C 9/23
            
         
      30. oktoobril 2020 esitatud hagi – JC versus EUCAP Somalia
      (Kohtuasi T-165/20)
      (2021/C 9/34)
      Kohtumenetluse keel: prantsuse
      
         Pooled
      
      
         Hageja: JC (esindaja: advokaat A. Van Himst)
      
         Kostja: EUCAP Somalia (Muqdisho, Somaalia)
      
         Nõuded
      
      Hageja palub Üldkohtul:
      
                  —
               
               
                  tühistada EUCAP SOMALIA 4. novembri 2019. aasta otsus, millega lõpetati hageja ja EUCAP SOMALIA töösuhe;
               
            
                  —
               
               
                  tühistada EUCAP SOMALIA 3. detsembri 2019. aasta otsus lõpetada hageja ja EUCAP SOMALIA töösuhe;
               
            
                  —
               
               
                  tühistada vajadusel 24. jaanuari 2020. aasta otsus, millega jäeti rahuldamata töölepingu lõpetamise peale esitatud vaie;
               
            
                  —
               
               
                  kohustada kostjat tagasiulatuvalt maksma hagejale töötasu kuni töösuhte lõpliku, nõuetekohase ja õiguspärase lõpetamise päevani;
               
            
                  —
               
               
                  kohustada kostjat neid summasid maksma koos intressiga EKP poolt põhilistele refinantseerimistehingutele kindlaks määratud suuruses, millele lisandub 3,5 protsendipunkti;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et hagejale saadetud esimene teade on tehtud üksnes tema vaide rahuldamata jätmise tõttu:
                  
                              —
                           
                           
                              4. novembri 2019. aasta teatel ei ole toimet või vähemalt ei ole sellel tagasiulatuvat mõju;
                           
                        
                              —
                           
                           
                              vormilise eelmenetluse läbi viimata jätmine ja lepingu artikli 21 rikkumine, kuna missiooni juhi asetäitja ei kuulanud hagejat enne viimase asutusesisese vaide rahuldamata jätmist ära.
                           
                        
            
                  2.
               
               
                  Teine väide, et rikutud on töölepingu artiklit 18, ELTL artiklit 296 ja Euroopa Liidu põhiõiguste harta artiklit 41, sest kostja ei põhjendanud töölepingu lõpetamise otsust (otsuseid).
               
            
                  3.
               
               
                  Kolmas väide, et rikutud on töölepingu artiklit 18 ja õigusnormi töölepingu artikli 17.2 kohaldamisel, sest kostja oleks pidanud töölepingu ülesütlemisel järgima vähemalt ühekuulist etteteatamistähtaega.
               
            
                  4.
               
               
                  Neljas väide, et rikutud on 3. juuli 1978. aasta seadust töölepingu kohta Belgia õiguses, mis on kostja väitel lepingule kohaldatav õigus.